Lav et referat af nedenstående tekst:

Tekst:
En brand på Fregatvej i Frederikshavn udviklede sig tidligt natten til onsdag fatalt, da en person indebrændte. Det oplyser vagtchef ved Nordjyllands Politi Jess Fallberg. Alarmen om brand indløb klokken 01:02, da en forbipasserende opdagede den og alarmerede politi og beredskab via 112, og da brandvæsnet havde fået flammerne nedkæmpet, fandt man i huset - et rækkehus - en afdød person. Personen var i første omgang ikke identificeret, men politiet fandt onsdag frem til at den afdøde er husets 63-årige mandlige beboer. Vagtchefen forklarer, at branden som sådan ikke var voldsom, men at den udviklede rigtig meget røg. Derudover kan vagtchefen ikke sige noget håndfast om, hvornår eller hvordan branden er startet eller har udviklet sig. Det skal undersøgelser klarlægge. Politiet har ikke indikationer på at branden skulle være påsat, men kan heller ikke kategorisk udelukke det og derfor skal brandstedet undersøges.

Referat:
En 63-årig mand er natten til onsdag fundet indebrændt i et rækkehus på Fregatvej i Frederikshavn.